Общинска избирателна комисия Димитровград, област Хасково

**П Р О Т О К О Л №38**

Днес 27.10.2019г. от 20.00 часа в малката заседателната зала на Общински съвет Димитровград, бул. „Г.С.Раковски” № 15 - запад ОБЩИНСКАТА ИЗБИРАТЕЛНА КОМИСИЯ /ОИК/, гр.Димитровград проведе заседание, на което присъстваха:

Председател: Димитър Вълчев Гавазов

Секретар: Михаил Стойков Георгиев

Заместник-председатели: Десислава Николаева Костова

 Филиз Хюсеин Ахмед

 Членове: Добромир Коев Якимов

Божидар Веселинов Туртов

Милена Стоянова Русева

Светла Тенева Славова

 Васил Христов Лазов

Мариела Господинова Делчева-Сестримска

Милена Горанова Зетова

Тодор Динков Иванов

Димитрия Жекова Бейчева

Заседанието протече при следния

**ДНЕВЕН РЕД:**

1. Промени в СИК от квотата на Коалиция „ОБЕДИНЕНИ ПАТРИОТИ – НФСБ, АТАКА И ВМРО”;
2. Промени в СИК от квотата на ПП ВОЛЯ;
3. Постановление за отказ да се образува наказателно производство на РП-Димитровград №1226 от 27.10.2019 г.;
4. Жалба с вх. №229 от 27.10.2019 г.; 17:45 ч. от **Местна коалиция „Движение ЗАЕДНО за промяна”** (Коалиция „Движение ЗАЕДНО за промяна”; ПП ЕДИННА НАРОДНА ПАРТИЯ; ПП „ДВИЖЕНИЕ ГЕРГЬОВДЕН”; ПП „СЪЮЗ НА СВОБОДНИТЕ ДЕМОКРАТИ”; ПП „ДВИЖЕНИЕ БЪЛГАРИЯ НА ГРАЖДАНИТЕ”; ПП „БЪЛГАРСКИ ЗЕМЕДЕЛСКИ НАРОДЕН СЪЮЗ”; ПП „СЪЮЗ НА ДЕМОКРАТИЧНИТЕ СИЛИ”) и Постановление от 27.10.2019 г. на Атанас Палхутев-районен прокурор при РП-Димитровград за възлагане на предварителна проверка по преписка с вх.№1227 /2019 г. по описа на РП-Димитровград;
5. Постановление за отказ да се образува наказателно производство на РП-Димитровград №1228 от 27.10.2019 г.
6. Mолба от **Местна коалиция „Движение ЗАЕДНО за промяна”** (Коалиция „Движение ЗАЕДНО за промяна”; ПП ЕДИННА НАРОДНА ПАРТИЯ; ПП „ДВИЖЕНИЕ ГЕРГЬОВДЕН”; ПП „СЪЮЗ НА СВОБОДНИТЕ ДЕМОКРАТИ”; ПП „ДВИЖЕНИЕ БЪЛГАРИЯ НА ГРАЖДАНИТЕ”; ПП „БЪЛГАРСКИ ЗЕМЕДЕЛСКИ НАРОДЕН СЪЮЗ”; ПП „СЪЮЗ НА ДЕМОКРАТИЧНИТЕ СИЛИ”) с вх. №232 от 27.10.2019 г.

**По точка първа от дневния ред** епостъпило предложение с вх. № 226/27.10.2019г. от Коалиция „ОБЕДИНЕНИ ПАТРИОТИ – НФСБ, АТАКА И ВМРО” относно промени в СИК от квотата на Коалиция „ОБЕДИНЕНИ ПАТРИОТИ – НФСБ, АТАКА И ВМРО” за изборите за общински съветници и за кметове на 27 октомври 2019г.

Предвид горното и на основание чл.87, ал.1, т.5 от ИК, след проведеното обсъждане и гласуване ОИК-Димитровград прие следното

**Р Е Ш Е Н И Е № 204**

На основание чл.87, ал.1, т.5 от Изборния кодекс, извършва промени в състава на СИК от квотата на Коалиция „ОБЕДИНЕНИ ПАТРИОТИ – НФСБ, АТАКА И ВМРО”, а именно:

|  |  |  |  |
| --- | --- | --- | --- |
| ***№ на СИК*** | ***Длъжност*** | ***ОСВОБОЖДАВА:*** | ***НАЗНАЧАВА:*** |
| **9** | Член | Мария Ванчева Тенева | Атанас Костов Атанасов |

Решението подлежи на обжалване пред ЦИК в тридневен срок от момента на обявяването му.

Гласували: 13

За 13 – Димитър Гавазов, Михаил Георгиев, Десислава Костова, Филиз Ахмед, Добромир Якимов, Божидар Туртов, Мариела Делчева, Тодор Иванов, Милена Зетова, Светла Славова, Милена Русева, Димитрия Бейчева, Васил Лазов

Против – няма

**По точка втора от дневния ред е** постъпило е предложение с вх. № 227/27.10.2019г. от ПП ВОЛЯ относно промени в СИК от квотата на ПП ВОЛЯ за изборите за общински съветници и за кметове на 27 октомври 2019г.

Предвид горното и на основание чл.87, ал.1, т.5 от ИК, след проведеното обсъждане и гласуване ОИК-Димитровград прие следното

**Р Е Ш Е Н И Е № 205**

На основание чл.87, ал.1, т.5 от Изборния кодекс, извършва промени в състава на СИК от квотата на ПП ВОЛЯ, а именно:

|  |  |  |  |
| --- | --- | --- | --- |
| ***№ на СИК*** | ***Длъжност*** | ***ОСВОБОЖДАВА:*** | ***НАЗНАЧАВА:*** |
| **60** | Член | Росен Стоянов Русев | Мартин Динков Танев |

Решението подлежи на обжалване пред ЦИК в тридневен срок от момента на обявяването му.

Гласували: 13

За 13 – Димитър Гавазов, Михаил Георгиев, Десислава Костова, Филиз Ахмед, Добромир Якимов, Божидар Туртов, Мариела Делчева, Тодор Иванов, Милена Зетова, Светла Славова, Милена Русева, Димитрия Бейчева, Васил Лазов

Против – няма

**По точка трета от дневния ред и в**ъв връзка с постъпилото постановление от РП-Димитровград относно нарушение по чл. 182, ал.4 от ИК е образувана преписка във връзка с постъпила справка от РУ-Димитровград, затова че на 27.10.2019 г. от 15:55 ч. централата на РУ-Димитровград е получен сигнал, че мъж на име Стефан Венциславов с лек автомобил Мерцедес обикалял да агитира за политическата сила на Стефан Димитров. Сигналът е подаден от лице, представило се за Стефан Светозаров.

Във връзка с постановлението и разгледаната преписка при РП-Димитровград е представена и докладна записка, не са представени доказателства, установяващи наличието на вина, а от друга страна, както от обективна, така и от субективна страна, липсват основни елементи от състава на нарушението по чл. 182, ал.4 от ИК.

Предвид горното и на основание чл.87, ал.1, т.22 във връзка чл.182, ал.4 от ИК, след проведеното обсъждане и гласуване ОИК-Димитровград прие следното

**Р Е Ш Е Н И Е № 206**

Не е налице визираното нарушение по смисъла на чл.182, ал.4 от ИК.

Решението подлежи на обжалване пред ЦИК в тридневен срок от момента на обявяването му.

Гласували: 13

За 13 – Димитър Гавазов, Михаил Георгиев, Десислава Костова, Филиз Ахмед, Добромир Якимов, Божидар Туртов, Мариела Делчева, Тодор Иванов, Милена Зетова, Светла Славова, Милена Русева, Димитрия Бейчева, Васил Лазов

Против – няма

**По точка четвърта от дневния ред** в ОИК-Димитровград постъпи жалба с вх. №229 от 27.10.2019 г. в 17:45 ч. на **Местна коалиция „Движение ЗАЕДНО за промяна”** (Коалиция „Движение ЗАЕДНО за промяна”; ПП ЕДИННА НАРОДНА ПАРТИЯ; ПП „ДВИЖЕНИЕ ГЕРГЬОВДЕН”; ПП „СЪЮЗ НА СВОБОДНИТЕ ДЕМОКРАТИ”; ПП „ДВИЖЕНИЕ БЪЛГАРИЯ НА ГРАЖДАНИТЕ”; ПП „БЪЛГАРСКИ ЗЕМЕДЕЛСКИ НАРОДЕН СЪЮЗ”; ПП „СЪЮЗ НА ДЕМОКРАТИЧНИТЕ СИЛИ”) за нарушение изборния процес в секционна комисия 62 в с. Добрич, изразяващо се в наличие на разминаване между гласувалите лица до момента и номерацията от остатъка от кочаните за избор на кандидати за общински съветници, кмет на община и кмет на кметство, което означавало, че липсвали бюлетини. В жалбата се иска да бъдат предприети необходимите правно-фактически действия за спиране на изборния ден в посочената по-горе секционна комисия, както и да бъде указано на всички СИК в избирателен район на община Димитровград да извършат проверка на останалите бюлетини от кочаните за съответния вид избор.

С постановление от 27.10.2019 г. на Районна прокуратура –Димитровград на ОИК-Димитровград е възложено извършването на проверка с оглед изясняване налице ли е изборно нарушение по ИК или са налице данни за извършено престъпление от общ характер, свързано с изборния процес, като бъде извършено следното: да се изясни има ли разминаване между гласувалите лица и номерацията от остатъка от кочаните за избор на кандидати за общински съветници, кмет на община и кмет на кметство и има ли липса на бюлетини и ако да-на какво се дължи това.

В изпълнение на задълженията си ОИК-Димитровград определи двама свои членове, а именно-Михаил Георгиев-секретар на ОИК-Димитровград и Добромир Якимов-член на ОИК-Димитровград, които да извършат проверка на място в СИК №62 в с.Добрич, община Димитровград за изпълнение на поставените задачи от РП-Димитровград и основативността на изложените в жалбата на **Местна** **коалиция „Движение ЗАЕДНО за промяна”** (Коалиция „Движение ЗАЕДНО за промяна”; ПП ЕДИННА НАРОДНА ПАРТИЯ; ПП „ДВИЖЕНИЕ ГЕРГЬОВДЕН”; ПП „СЪЮЗ НА СВОБОДНИТЕ ДЕМОКРАТИ”; ПП „ДВИЖЕНИЕ БЪЛГАРИЯ НА ГРАЖДАНИТЕ”; ПП „БЪЛГАРСКИ ЗЕМЕДЕЛСКИ НАРОДЕН СЪЮЗ”; ПП „СЪЮЗ НА ДЕМОКРАТИЧНИТЕ СИЛИ”) оплаквания за нарушение на изборния процес.

При проверката не бе установено наличие на разминаване в номерацията на бюлетините, съдържащи се в остатъка от кочаните за избор на общински съветници, кмет на община и кмет на кметство. Същата номерация в момента на проверката бе поредна за всеки вид избор. Наред с това при проверката не се установи и липса на бюлетини за трите вида избор. Дадени са указания в процеса на отчитане на изборните резултати в секцията да се следи за спазване на контролите, имащи отношение към съответствието между брой гласували лица по избирателен списък – част I-ва и част II-ра и брой на намерените бюлетини в избирателната кутия.

Предвид горното и на основание чл.87, ал.1, т.22 от ИК, след проведеното обсъждане и гласуване ОИК-Димитровград прие следното

**Р Е Ш Е Н И Е № 207**

**Не установява** наличие на нарушение на изборния процес в секция 62 в с. Добрич, община Димитровград

Решението подлежи на обжалване пред ЦИК в тридневен срок от момента на обявяването му.

Гласували: 13

За 13 – Димитър Гавазов, Михаил Георгиев, Десислава Костова, Филиз Ахмед, Добромир Якимов, Божидар Туртов, Мариела Делчева, Тодор Иванов, Милена Зетова, Светла Славова, Милена Русева, Димитрия Бейчева, Васил Лазов

Против – няма

**По точка пета от дневния ред** Във връзка с постъпилото постановление от РП-Димитровград относно нарушение по чл. 182, ал.4 от ИК е образувана преписка във връзка с постъпила справка от РУ-Димитровград, затова че на 27.10.2019 г. в 18:05 ч. в централата на РУ-Димитровград е получен сигнал от офиса на ПП ГЕРБ затова, че лек автомобил Фолксваген с регистрационен №Х 2115 КА, на задното стъкло на който имало залепен плакат на Стефан Димитров-кандидат за кмет на община Димитровград и номера в бюлетината, обикалял в с. Добрич и в гр. Димитровград около избирателните секции.

Във връзка с постановлението и разгледаната преписка при РП-Димитровград е представена и докладна записка. В материалите по преписката не са представени доказателства, установяващи наличието на вина, а от друга страна, както от обективна, така и от субективна страна, липсват основни елементи от състава на нарушението по чл. 182, ал.4 от ИК.

Предвид горното и на основание чл.87, ал.1, т.22 във връзка чл.182, ал.4 от ИК, след проведеното обсъждане и гласуване ОИК-Димитровград прие следното

**Р Е Ш Е Н И Е № 208**

Не е налице визираното нарушение по смисъла на чл.182, ал.4 от ИК.

Решението подлежи на обжалване пред ЦИК в тридневен срок от момента на обявяването му.

Гласували: 13

За 13 – Димитър Гавазов, Михаил Георгиев, Десислава Костова, Филиз Ахмед, Добромир Якимов, Божидар Туртов, Мариела Делчева, Тодор Иванов, Милена Зетова, Светла Славова, Милена Русева, Димитрия Бейчева, Васил Лазов

Против – няма

**По точка шеста от дневния ред е** постъпила молба с вх.№232 от 27.10.2019 г., с която се иска да бъде изпратен член на ОИК-Димитровград при отчитане на резултатите при провеждане на изборите за общински съветници, кмет на община и кмет на кметство в СИК №62 в с. Добрич и попълване на протоколите с резултатите. Искането е във връзка с жалба, постъпила в ОИК-Димитровград с вх. №229 от 27.10.2019 г.

В резултат на постъпилата жалба с вх. №229 oт 27.10.2019 г. ОИК извърши проверка и бяха дадени указания на СИК №62 в с. Добрич. ОИК-Димитровград няма правомощия по Изборния кодекс или да присъства в която и да е секционна избирателна комисия при отчитане на резултатите и попълване на протоколите. Единствено секционната избирателна комисия има правомощия да определя дали една бюлетина е действителна, респективно недействителна.

Предвид гореизложеното и след проведеното обсъждане и гласуване ОИК-Димитровград прие следното

**Р Е Ш Е Н И Е № 209**

**Оставя без уважение** молба с вх. №232 от 27.10.2019 г.

Решението подлежи на обжалване пред ЦИК в тридневен срок от момента на обявяването му.

Гласували: 13

За 13 – Димитър Гавазов, Михаил Георгиев, Десислава Костова, Филиз Ахмед, Добромир Якимов, Божидар Туртов, Мариела Делчева, Тодор Иванов, Милена Зетова, Светла Славова, Милена Русева, Димитрия Бейчева, Васил Лазов

Против – няма

Поради изчерпване на дневния ред, заседанието беше закрито в 20.00 часа.

ПРЕДСЕДАТЕЛ:

 Димитър Гавазов

 СЕКРЕТАР:

 Михаил Георгиев